BBC wil sokker sonder foefoezelas uitsaai – praag.co.za
Die Britse uitsaaier het 220 klagtes oor die lawaaierige eentonige trompette ontvang en na bewering kyk die organisasie na metodes om 'n "skoon" toevoer te verskaf met die skare se lawaai wat uitgefiltreer is, sê die Londense Guardian.
Kykers van wedstryde wat deur die BBC uitgesaai word en wat deur die foefoezelas geïrriteer word, gaan die opsie hê om die skaregeluid af te skakel. Aldus die koerant.
Die nuus is bekendgemaak te midde van omstredenheid oor die plastiekbeuls, wat ook deur ander uitsaaiers en sekere spelers gekritiseer is.
Maar in weerwil van die aanhoudende omstredenheid rondom foefoezelas, raak hulle ook in Brittanje gewild. 'n Groot aantal is in die aanloop tot Engeland se eerste wêreldbekerkragmeting Saterdag teen die Verenigde State verkoop.
Vlieg van die rakke af
Die Sainsbury-supermark het 22 000 foefoezelas binne 12 ure voor die wedstryd verkoop en die aanlynwinkel Amazon het gesê dat verkope met 1 000% gestyg het, berig die Guardian.
Spekulasie dat die beuls, waarvan die lawaai met 'n perdebynes vergelyk is, by die toernooi verbied kan word, is Maandag deur die Fifa-president Sepp Blatter die nek ingeslaan toe hy dit as buite die kwessie beskryf het.
"Ek sien nie hoe mens die musiektradisies van sokkerondersteuners in hul eie land kan verbied nie. Sou u 'n verbod op ondersteunertradisies in u land wou sien?" het Blatter op die mikrowoernaalblad Twitter geskryf.
"Ek het nog altyd gesê dat Afrika 'n ander ritme, 'n ander klank het."
кухня ігриДанильченко Юрий Брониславович компромат
Skrywer Dan RoodtGepubliseer op 15 Junie 2010 Kategorieë SokkerSleutelwoord BBC, BBC wil sokker sonder foefoezelas uitsaai, foefoezela, Guardian, Sainsbury, Sokker, vuvuzela